cyanic-selkie/wikianc huggingface dataset:
কুয়েতের যুবরাজ
তিনটি ধারাবাহিক রীতি রয়েছে যা যুবরাজের পছন্দকে প্রভাবিত করে। প্রথমত, শেখ মুবারক আল-সাবাহার দুই পুত্রের বংশধরদের মধ্যে বাছাই করা হয়: জাবের দ্বিতীয় আল-সাবাহ এবং সেলিম আল-মুবারক আল-সাবাহ । দ্বিতীয়ত, রাজপরিবারের অন্যান্য প্রবীণ সদস্যদের মধ্য থেকে যুবরাজকে পারিবারিক পরিষদ দ্বারা নির্বাচিত করা হয়। তৃতীয়ত, উত্তরাধিকারের বিষয়টি পারিবারিক বিষয় এবং গোপন রাখা হয়। যেমন, এটি জনসাধারণের বিতর্কের জন্য উন্মুক্ত নয়।
হিম চেরিফিন
হিম চেরিফিন (Hymne Chérifien‎; শরিফের তারানা), মরক্কো রাজ্যেরের জাতীয় সঙ্গীত। এমনকি ১৯৫৬ সালে মরক্কোর স্বাধীনতার পূর্বে একে অবলম্বন করা হয়েছিল। গানের সুর দিয়েছেন লেও মরগান‌ এবং কথা দিয়েছেন আলি সকুয়াল্লি হোসেইন ১৯৭০ সালে।
রাজান জাইতুনেহ
রাজান জাইতুনেহ (বা জাইতুনাহ;رزان زيتونة জন্ম ২৯ এপ্রিল ১৯৭৭) একটি সিরিয়ান মানবাধিকার আইনজীবী এবং সুশীল সমাজের কর্মী। সিরিয়ার বিদ্রোহের সাথে সক্রিয়ভাবে জড়িত, তিনি সরকার কর্তৃক অভিযুক্ত হয় যে তিনি বিদেশী প্রতিনিধি ,সে জন্য লুকিয়ে থাকেন এবং তার স্বামীকে গ্রেফতার করা হয়। লোকাল কো-অর্ডিনেশন কমিটিস অব সিরিয়ার জন্য তিনি মানবাধিকার নথি তৈরি করেন।
জীবন
তিনি ১৯৯৯ সালে ল-স্কুল থেকে স্নাতকোত্তর পাস করেন এবং ২০০১ সালে তিনি আইনজীবী হিসেবে কাজ শুরু করেন। তিনি ২০০১ সাল থেকে রাজনৈতিক বন্দীদের প্রতিরক্ষা করার জন্য আইনজীবীদের দলের একজন সদস্য ছিলেন। একই বছরে, রাজান হিউম্যান রাইটস এসোসিয়েশন ইন সিরিয়ার প্রতিষ্ঠাতা ছিলেন (এইচআরএএস)। ২০০৫ সালে, রাজান জাইতুনেহ এসএইচআরআইএল (দ্য সিরিয়ান হিউম্যান রাইটস ইনফর্মেশন লিংক) প্রতিষ্ঠা করেন, যার মাধ্যমে তিনি সিরিয়াতে মানবাধিকার লঙ্ঘনের বিষয়ে প্রতিবেদন করতে থাকেন। ২০০৫ সালে, সিরিয়ায় রাজনৈতিক বন্দিদের পরিবারকে সহায়তা করার জন্য তিনি কমিটি টু সাপোর্ট ফেমিলিস অব পলিটিকাল প্রিজোনার্স ইন সিরিয়ার একজন সক্রিয় সদস্য।
২৭ শে অক্টোবর ২০১১ সালে, চারজন আরবের সাথে যৌথভাবে চিন্তার স্বাধীনতা জন্য ২০১১ সালের সাখারভ পুরস্কার লাভ করেন। তিনি পোলিটকোভসকায়া পুরস্কার পান রিচ্ অল উইমেন ইন ওয়ার দ্বারা। ২০১৩ সালে তিনি ইন্টারন্যাশনাল উইমেন অব কারেজ অ্যাওয়ার্ড পুরস্কার লাভ করেন।
ডিসেম্বর ২০১৩ সালে, বিরোধী ওয়েবসাইটগুলি প্রতিবেদন করেছিল যে, রাজান তার স্বামী ওয়াইল হামাদেহ এবং দুই সহকর্মী সামীরা খলিল ও নাজিম হামাদেহর সাথে দামাস্কাসের উত্তরে বিরোধীদলীয় শহর ডুমাতে অপহরণ হয়েছে।  ২০১৫ সালের ডিসেম্বর অনুযায়ী, তাদের অভিযান এখনও অজানা এবং অপহরণকারীদের পরিচয় বিষয়ে অনিশ্চয়তা ছিল। যদিও এটি সন্দেহ করা হয়েছিল যে ইসলামী সালাফি বিদ্রোহী গোষ্ঠী এই ঘটনার জন্য দায়ী।
৯১১
৯১১ গ্রেগরীয় বর্ষপঞ্জির একটি সাধারণ বছর।
মধুমিতা রাউত
মধুমিতা রাউত, ভারতীয় শাস্ত্রীয় নৃত্য ওড়িশির একজন নৃত্যশিল্পী, নৃত্য পরিকল্পক। তিনি মমতা খুন্তিয়া এবং মায়াধর রাউতের কন্যা, যিনি ১৯৫০ এর দশকে শাস্ত্রভিত্তিক জ্ঞান দিয়ে ওড়িশিকে পুনরুজ্জীবিত করেছিলেন। তিনি দিল্লিতে থাকেন এবং জয়ন্তিকা সমিতির মায়াধর রাউত ওড়িশি নৃত্য বিদ্যালয়ে শিক্ষকতা করেন।
প্রাথমিক জীবন এবং শিক্ষা
মধুমিতা রাউতের পরিবার দিল্লি আসে যখন রাউতের বয়স মাত্র এক বছর। তাঁর বাবা, মায়াধর রাউত, ওড়িশি নৃত্যের একজন বিখ্যাত নৃতশিল্পী, নৃত্য পরিকল্পনাকারী এবং গুরু। মধুমিতা রাউতের জন্ম দিল্লিতে না হলেও বেড়ে উঠেন দিল্লিতেই, নৃত্য ও সংগীতের পরিবেশে। তাঁর পিতার তত্বাবধানেই তাঁর নৃত্যের হাতেখড়ি হয় ছোট্টবেলাতেই, ওড়িয়া আদিবাসী লোকনৃত্য দিয়ে। যখন তাঁর বয়স প্রায় ৪, তখন তাঁর আনুষ্ঠানিক প্রশিক্ষণ শুরু হয়েছিল। মধুমিতা রাউত এক সাক্ষাৎকারে বলেন তবে আমি কখনও ক্লাসে একা শিখিনি। সর্বদা একটি বড় গ্রুপের সাথে এবং প্রচুর বরিষ্ঠ শিক্ষার্থীদের সাথে। আমি সবচেয়ে ছোট ছিলাম। মধুমিতা রাউত তাঁর লেখাপড়া করেছেন ভারতীয় বিদ্যা ভবনের স্কুলে এবং দিল্লির ইন্দ্রপ্রস্থ কলেজে। তিনি দিল্লি বিশ্ববিদ্যালয় থেকে ইংরেজি সাহিত্যে স্নাতকোত্তর এবং পরিবেশন শিল্পকলায় ডিপ্লোমা অর্জন করেছেন।
পেশা
মধুমিতা রাউত ওড়িশার মায়াধর ঘরানায় তাঁর পিতা, মায়াধর রাউতের উত্তরসূরী। এই ঘরানা মাধুর্য, অভিব্যক্তির গভীরতা এবং ধ্রুপদী 'শাস্ত্র' ভিত্তিক প্রযুক্তিগত নিখুঁত ভঙ্গির জন্য পরিচিত।
তাঁর প্রবর্তনের মধ্যে আছে হাঙ্গেরীয় কবিতার ওপর নৃত্য গঠন, গ্যোটের কবিতার উপর নৃত্য পরিকল্পনা, নেদারল্যান্ডের বালিনিয় নৃত্যশিল্পী দিয়া তন্ত্রির সাথে ফিউশন নৃত্য। তিনি সামাজিক প্রয়োজনে কার্যকরভাবে নৃত্য মাধ্যমটি ব্যবহার করেছেন। তিনি ভারতের ক্যান্সার সমিতিতে সাহায্যের জন্য নৃত্য পরিবেশন করেছেন, দিল্লি, ডাব্লুডাব্লুএফ (ওয়ার্ল্ড ওয়াইল্ডলাইফ ফান্ড) তহবিল বৃদ্ধিতে অবদান রেখেছেন, ভারত, ভারতে ব্যাপকভাবে ঘটা কন্যা ভ্রূণ হত্যা নির্মূলের প্রচারকার্যে তিনি নৃত্যকে বেছে নিয়েছিলেন।
নেদারল্যান্ডের চ্যানেল আই তাঁর উপর একটি তথ্যচিত্র তৈরি করেছে। স্টুটগার্ট (জার্মানি) এবং হাঙ্গেরিয়ান টেলিভিশনগুলি তাদের তথ্যচিত্রগুলিতে রাউতের ভারতীয় নৃত্য প্রদর্শন করেছে। ওলন্দাজ টেলিভিশন প্রযোজিত একটি ছবিতে প্রধান চরিত্রে অভিনয়ও করেছেন রাউত। ভারতীয় মূল্যবোধকে চিত্রিত করা ছবিটি সমগ্র পশ্চিম ইউরোপ জুড়ে খুব প্রশংসিত হয়েছিল।
মধুমিতা রাউত ভারতে এবং আয়ারল্যান্ড, ইংল্যান্ড, স্কটল্যান্ড, নেদারল্যান্ডস, জার্মানি, বেলজিয়াম, হাঙ্গেরি, অস্ট্রিয়া, স্পেন, মরোক্কো, ফ্রান্স, পর্তুগাল, জাপান, মার্কিন যুক্তরাষ্ট্র ইত্যাদি দেশের বড় নৃত্য উৎসবে নৃত্য পরিবেশন করেছেন। তিনি মার্কিন যুক্তরাষ্ট্র, নেদারল্যান্ডস, জাপান এবং জার্মানিতে ওড়িশি পড়ান।
তিনি ওড়িশা রাজ্য ঘুঙুর সম্মান, উৎকল কন্যা পুরস্কার, মহিলা শক্তি সম্মান, ভারত নির্মাণ পুরস্কার, ওড়িশা জীবন্ত কিংবদন্তি পুরস্কার ২০১১ সহ অনেক পুরস্কার পেয়েছেন।
মধুমিতা রাউত লিখেছিলেন "ওড়িশি: কি, কেন এবং কীভাবে: বিবর্তন, পুনরুদ্ধার এবং কৌশল", বইটি বি আর রাইমস কর্তৃক ২০০৭ সালে, দিল্লি থেকে প্রকাশিত হয়েছিল।
পুরস্কার
রাউত নিম্নলিখিত পুরস্কার পেয়েছেন:
পীর পঞ্জাল গিরিপথ
পীর পঞ্জাল গিরিপথ, যেটি এছাড়াও পীর কি গলি (বা পীর গলি) নামে পরিচিত, সেটি একটি গিরিপথ এবং একটি পর্যটন কেন্দ্র, জম্মু ও কাশ্মীরের পীর পঞ্জাল শৈলশিরায় অবস্থিত। এটি কাশ্মীর উপত্যকাকে 'মুঘল রোড' এর মাধ্যমে রাজৌরি এবং পুঞ্চ জেলার সঙ্গে সংযুক্ত করে। উচ্চতা নিয়ে এটি মুঘল রোডের সর্বোচ্চ স্থান এবং কাশ্মীর উপত্যকার দক্ষিণ পশ্চিমে অবস্থিত।
নাম
পীর পঞ্জাল গিরিপথ শ্রীবরার রাজতারঙ্গিনীতে পাঞ্চালদেব (আইএএসটি, বা সংস্কৃত লিপ্যন্তরের আন্তর্জাতিক বর্ণমালা)তে: Pāñcāladeva), অর্থ পাঞ্চাল দেবতা। পাঞ্চাল হল মহাভারতে উল্লিখিত একটি দেশ, যেটি উত্তর-পশ্চিম উত্তরপ্রদেশে অবস্থিত। তবে এমন কিছু বিশ্লেষণও রয়েছে যেগুলিতে বলা হয়েছে মহাভারতের অঞ্চলগুলি পশ্চিম পাঞ্জাব এবং দক্ষিণ কাশ্মীরে ছিল। পণ্ডিত দীনেশচন্দ্র সরকার শক্তি সংঙ্গম তন্ত্রতে যে ভৌগোলিক বিশ্লেষণ করেছেন, তাতে বলা হয়েছে সত্যই এটি ঘটেছে।
পণ্ডিত এম. এ. স্টেইন বলেছেন যে উঁচু গিরিপথগুলিকে সর্বদা দেবতা হিসাবে দেখা হত বা সেগুলি দেবতার সাথে জড়িত ছিল। অঞ্চলটি ইসলামীকরণের পরেও এই রীতিনীতি অব্যাহত ছিল এবং দেবতার স্থানে পীর বা মুসলিম সাধুকে প্রতিস্থাপিত করা হয়েছিল।
ইতিহাস এবং তাৎপর্য
ঐতিহাসিক মহিববুল হাসান বলেছেন যে পীর পঞ্জাল পথটি কাশ্মীর উপত্যকার অন্যতম প্রধান পথ ছিল এবং এর ইতিহাসে একটি দুর্দান্ত প্রভাব প্রয়োগ করেছিল। কাশ্মীর উপত্যকার হিরাপুরের (আধুনিক হিরপোরা) সাথে রাজৌরি সংযোগকারী পথটি প্রাচীনকাল থেকেই ব্যবহৃত হয়ে আসছে বলে জানা যায়। সুলতান আমলে এটি ভিম্বার পর্যন্ত প্রসারিত হয়েছিল বলে মনে হয়।
কাশ্মীর উপত্যকা জয় করার পরে, সম্রাট আকবর লাহোর থেকে কাশ্মীর পর্যন্ত প্রসারিত 'ইম্পেরিয়াল রোড' যাত্রাপথটিকে শক্তিশালী করেছিলেন। আধুনিক সময়ে, এই যাত্রাপথটিকে 'মোগল রোড' হিসাবে উল্লেখ করা হয়েছে।
১৮১৪ সালে, শিখ সম্রাট, মহারাজা রঞ্জিত সিং, আংশিকভাবে পীর পঞ্জাল পথ দিয়ে, দুররানি নিয়ন্ত্রিত কাশ্মীর উপত্যকা আক্রমণ করেছিলেন। তিনি বাহিনীকে দুটি ভাগে বিভক্ত করেছিলেন, একটি দেওয়ান রাম দয়ালের নেতৃত্বে পীর পঞ্জাল পথ দিয়ে আক্রমণ করেছিল এবং অন্যটি তাঁর নেতৃত্বে তোসা ময়দান হয়ে আক্রমণ করেছিল। রাম দয়াল পীর পঞ্জাল গিরিপথ দিয়ে জোর করে, বারামুল্লা পৌঁছে নিজেকে সুরক্ষিত করেছিলেন। তবে রণজিৎ সিং তোসা ময়দানে দুররানি প্রতিরক্ষা ভাঙতে পারেননি, এবং পশ্চাদপসরণ করতে বাধ্য হয়েছিলেন। ১৮১৯ সালে দ্বিতীয় আক্রমণে, সমস্ত বাহিনী তোসা ময়দানে প্রেরণ করা হয়েছিল, এবং দুররানি বাহিনীকে জয় করে নিয়েছিল।
আলিয়াবাদ সরাই
আলিয়াবাদ সরাই পীর পঞ্জাল গিরিপথের একটি ঐতিহাসিক বিশ্রামস্থল, বলা হয় যে, সম্রাট জাহাঙ্গীর ষোড়শ শতাব্দীর শেষদিকে এটি নির্মাণ করেছিলেন। এটি মুঘল রোড ধরে লাহোর ও শ্রীনগরের মধ্যে নির্মিত ১৪টি বিরাম স্থলগুলির মধ্যে একটি। আলী মর্দান খান নামে এক ইরানি ইঞ্জিনিয়ার এই নির্মাণের দায়িত্বে ছিলেন, তাঁকে সহায়তা করেছিলেন স্থানীয় সর্দাররা। ঐতিহ্যবাহী ভবনটির নিরাপত্তা রক্ষার বিষয়টি সরকার কর্তৃক অবহেলিত হয়েছে, এবং সাম্প্রতিক সময়ে এটি স্থানীয় রাখালরা গবাদি পশুদের আশ্রয় স্থল হিসাবে ব্যবহার করে।
আসল মুঘল রোডটি আলিয়াবাদ সরাই বিশ্রামালয়ের সামনে দিয়ে গেছে। বর্তমানের যাত্রাপথটি এর পিছনে দিয়ে গেছে, আরো উচ্চতা দিয়ে।
আমিনুল ইসলাম দানেশ মিয়া
আমিনুল ইসলাম দানেশ মিয়া (২০ অক্টোবর ১৯১৯–২৩ জানুয়ারী ২০০৬) বাংলাদেশের শরীয়তপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্ব-পাকিস্তান প্রাদেশিক পরিষদের সদস্য ও তৎকালীন ফরিদপুর-১৫ আসনের সংসদ সদস্য ছিলেন।
জন্ম ও প্রাথমিক জীবন
আমিনুল ইসলাম দানেশ মিয়া ২০ অক্টোবর ১৯১৯ সালে শরীয়তপুরের জাজিরার কবিরাজকান্দি গ্রামে জন্মগ্রহণ করেন। তার পিতা মুন্সি বিনাউল্লাহ। স্ত্রী ফজিলাতুন্নেছা ছিলেন মতিঝিল সরকারী বালিকা উচ্চ বিদ্যালয়ের শিক্ষিকা ও মাদারীপুর মহিলা সমিতির প্রাক্তন সভানেত্রী। তাদের পালক কন্যা রাফিয়া আক্তার ডলি।
রাজনৈতিক ও কর্মজীবন
আমিনুল ইসলাম দানেশ মিয়া জানুয়ারী ১৯৪৮ সালে মাদারীপুরের মোক্তার হিসেবে কর্মজীবন শুরু করেন। ১৯৪৯ সালে মাদারীপুর মহকুমা মুসলিম লীগের সহকারী সম্পাদক হিসেবে সরাসরি রাজনীতিতে সক্রিয় হন। এর আগে তিনি মুসলিম ন্যাশনাল গার্ডের সদস্য ছিলেন। ১৯৫২ সালে আওয়ামীলীগে যোগদান করে তৎকালীন মাদারীপুর মহকুমা আওয়ামীলীগের সাধারণ সম্পাদক হিসেবে দায়িত্ব পালন করেন। ছয় দফা আন্দোলনে মাদারীপুরে অগ্রণী ভূমিকা পালন করেন।
১৯৭০ সালে তৎকালীন পূর্ব পাকিস্তান প্রাদেশিক পরিষদ নির্বাচনে তিনি আওয়ামীলীগের প্রার্থী হিসেবে নির্বাচিত হন। মুক্তিযুদ্ধের সংগঠক হিসেবে তিনি ভূমিকা রাখেন। ১৯৭১ থেকে ১৯ ৭৩ সাল পর্যন্ত গণপরিষদ সদস্য হিসেবে দায়িত্ব পালন করেন ও ১৯৭২ সালে বাংলাদেশের সংবিধান প্রনয়নে ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১৫ আসন থেকে সংসদ সদস্য নির্বাচিত হন। ১৯৭৫ সালে অবিভক্ত মাদারীপুর মহকুমার বাকশালের সাধারণ সম্পাদক মনোনিত হন। ১৯৯২ সালে তিনি ঢাকাস্থ শরীয়তপুর জেলা উন্নয়ন সমিতির সভাপতি ছিলেন।
মৃত্যু
আমিনুল ইসলাম দানেশ মিয়া ২৩ জানুয়ারী ২০০৬ সালে মৃত্যুবরণ করেন।
বাংলাদেশ নিরাপত্তা মুদ্রণালয়
বাংলাদেশ নিরাপত্তা মুদ্রণালয় বা বাংলাদেশ সিকিউরিটি প্রিন্টিং প্রেস হল বাংলাদেশের জনপ্রশাসন মন্ত্রণালয়ের অধীন মুদ্রণ ও প্রকাশনা অধিদপ্তরের একটি ছাপাখানা।  এটি ১৯৭৩ সালে প্রতিষ্ঠিত হয়। এটি অত্যন্ত সংবেদনশীল কেপিআই-১ ভুক্ত একটি সরকারি প্রতিষ্ঠান, যা বাংলাদেশ সরকারের গুরুত্বপূর্ণ ও স্পর্শকাতর নিরাপত্তামূলক মুদ্রণসামগ্রী সরবরাহ করে থাকে।
মকবুল হোসেন (জামালপুরের রাজনীতিবিদ)
জন্ম ও প্রাথমিক জীবন
মকবুল হোসেন সন্টু ৬ জুন ১৯৪৩ সালে বাবার কর্মস্থল জামালপুরে জন্মগ্রহণ করেন। তার পৈতৃক নিবাস পাবনা জেলার সুজানগরের মানিকহাট ইউনিয়নের মাঝপাড়া গ্রাম। তার এ কে এম মনসুর আলী ম্যাজিস্ট্রেট ছিলেন। মাতা হেলেন রশীদা। তার দাদা ছিলেন পুলিশ কর্মকর্তা। ৫ ভাই এবং ৫ বোনের ভাইদের মধ্যে তিনি চতুর্থ। তার বড় ভাই ফজলুল করিম বাংলাদেশের সাবেক রাষ্ট্রপতি হুসেইন মুহাম্মদ এরশাদের ভায়রা।
তার স্ত্রী শাহানা পারভিন। তাদের ২ ছেলে, তৌহিদ হোসেন রনি এবং তৌফিক হোসেন বনি ও ২ মেয়ে।
মকবুল হোসেন সন্টু পাবনা জিলা স্কুল থেকে ম্যাট্রিক পাস করে পাবনা এডওয়ার্ড কলেজ থেকে আইএ পাশ করেন। ১৯৭১ সালে বিএ পরীক্ষার আগে মুক্তিযুদ্ধে জড়িত হন।
রাজনৈতিক জীবন
মকবুল হোসেন সন্টু পাবনা জেলা জাতীয় পার্টির সভাপতি ও পাবনা জেলা পরিষদের চেয়ারম্যান ছিলেন। তিনি জাতীয় পার্টির প্রার্থী হিসেবে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন।
ইসলামি রাজনৈতিক দলের তালিকা
ইসলামী গণতন্ত্র ব্যবস্থার অধীনে বিভিন্ন পন্থায় ইসলামী পরিচয় বা ইসলামি রাজনীতির আলোকে সারা বিশ্বের রাজনৈতিক দলগুলোর তালিকা নিচে উল্লেখ করা হয়েছে। ইসলামী গণতন্ত্র একটি রাজনৈতিক মতাদর্শ যা একটি গণতান্ত্রিক কাঠামোর মধ্যে থেকে সরকারী নীতির উপর ইসলামী নীতি প্রয়োগ করতে চায়। তালিকাগুলি মতাদর্শগত সংযুক্তি দ্বারা শ্রেণীবদ্ধ করা হয়েছে এবং উৎস দেশের দেশ অনুসারে সাজানো হয়।
ইসলামি উদারপন্থী
এটি রাজনৈতিক দলগুলির একটি তালিকা যারা ইসলামিক উদারবাদকে মূল মতাদর্শ হিসাবে গ্রহণ করে।
ইসলামি মধ্যপন্থী
এটি রাজনৈতিক দলগুলির একটি তালিকা যা ইসলামের মূল চিন্তাধারার মূলনীতি হিসেবে মূলত রাজনৈতিক ইসলামের আদর্শ মতাদর্শের প্রধান বিশয় থাকে না, অথবা রাজনৈতিক ধর্মীয় কেন্দ্রবিন্দুদের পক্ষে প্রচারিত ধর্মীয় অবস্থানকে গ্রহণ করে।
সুন্নী
এগুলো সুন্নী ইসলামবাদকে প্রধান মতাদর্শ হিসেবে আখ্যায়িত করে এমন রাজনৈতিক দলগুলির একটি তালিকা।
সালাফিপন্থী
এখানে সালাফিবাদ আদর্শের ইসলামী দল গুলোর তালিকা দেয়া হল।
সাহানাজ সুলতানা
সাহানাজ সুলতানা (জন্ম ৩০ আগস্ট ১৯৭১) হলেন একজন বাংলাদেশী কৃষি কর্মকর্তা। তিনি বাংলাদেশ ধান গবেষণা ইনস্টিটিউটের জৈবপ্রযুক্তি বিভাগের প্রধান বৈজ্ঞানিক কর্মকর্তা। উচ্চ ফলনশীল জাতের ধান উৎপাদন বিষয়ক গবেষণায় গুরুত্বপূর্ণ অবদানের জন্য বাংলাদেশ সরকার তাকে ২০২২ সালে গবেষণায় দলগতভাবে একুশে পদক প্রদান করে।
প্রাথমিক জীবন
সাহানাজ সুলতানা ৩০ আগস্ট ১৯৭১ সালে টাঙ্গাইলে জন্মগ্রহণ করেন। তিনি বীরশ্রেষ্ঠ নূর মোহাম্মদ রাইফেলস পাবলিক স্কুল অ্যান্ড কলেজ থেকে ১৯৮৬ সালে এসএসসি ও ১৯৮৮ সালে এইচএসসি পাশ করেন। বাংলাদেশ কৃষি বিশ্ববিদ্যালয়ের বিজ্ঞান বিভাগ থেকে তিনি ১৯৯২ সালে স্নাতক ও ১৯৯৮ সালে মাস্টার্স ডিগ্রী অর্জন করেন। মালয়েশিয়ার পুত্রা বিশ্ববিদ্যালয় থেকে ২০১০ সালে তিনি জেনেটিক ইঞ্জিনিয়ারিং এবং মলিকুলার বায়োলজিতে পিএইচডি ডিগ্রী অর্জন করেন। বায়োইনফরমেটিক্স পদ্ধতির উপর তিনি টরন্টো বিশ্ববিদ্যালয় থেকে অতিরিক্ত একাডেমিক কোর্স সম্পন্ন করেন।
কর্মজীবন
সাহানাজ সুলতানা ২০১৮ সালের জুলাই থেকে বাংলাদেশ ধান গবেষণা ইনস্টিটিউটের জৈবপ্রযুক্তি বিভাগের প্রধান বৈজ্ঞানিক কর্মকর্তা। ১৯৯৮ সাল থেকে তিনি বাংলাদেশ ধান গবেষণা ইনস্টিটিউটে কর্মরত আছেন।
তিনি বাংলাদেশের উদ্ভিদ প্রজনন ও জেনেটিকাল সোসাইটি, প্রফেশনাল অর্গানাইজেশন অব উইমেন ইন এক্সটেনশন অ্যান্ড রিসার্চ, কৃষিবিদ ইনস্টিটিউশন, বাংলাদেশ অ্যাসোসিয়েশন অব প্ল্যান্ট টিস্যু কালচার অ্যান্ড বায়োটেকনোলজি ও অর্গানাইজেশন ফর উইমেন ইন সায়েন্স অ্যান্ড ডেভেলপমেন্টের সদস্য।
গবেষণাকর্ম
সাহানাজ আরও দুই গবেষক এনামুল হক ও জান্নাতুল ফেরদৌসের সাথে দলগত গবেষণা করে বাংলাদেশের জনপ্রিয় ধান ব্রি ধান-২৯-এর পরিবর্তে উচ্চ ফলনশীল জাত ব্রি ধান-৮৯ উদ্ভাবন করেন। ২০১৮ সালে এ ধানের জাত অবমুক্ত হয়। হেক্টর প্রতি ফলন গড়ে ৮টন। ১৫৪ থেকে ১৫৮ দিনে ফলন ঘরে তুলতে পারেন কৃষকেরা।
৯১৩
৯১৩ গ্রেগরীয় বর্ষপঞ্জির একটি সাধারণ বছর।
ঈগলের চোখ
ঈগলের চোখ ২০১৬ সালের একটি ভারতীয় বাংলা চলচ্চিত্র। এই ছবিটি পরিচালনা করেন অরিন্দম শীল। চলচ্চিত্রটির মূল চরিত্রে অভিনয় করেন শাশ্বত চট্টোপাধ্যায়, জয়া আহসান, পায়েল সরকার, জুন মালিয়া সহ অন্যান্য অভিনেতা-অভিনেত্রীরা। ঈগলের চোখ বাণিজ্যিকভাবে সফল চলচ্চিত্র এবার শবরের পরবর্তী খণ্ড । এই ছবিটি ২০১৬ সালের ১২ই আগস্ট মুক্তি পেয়েছে। এই ছবিটি শীর্ষেন্দু মুখোপাধ্যায় সৃষ্ট শবর দাশগুপ্তর গোয়েন্দা কাহিনী অবলম্বনে তৈরী।
কাহিনীসার
ডাকাতি ও নন্দিনী নাম্নী যুবতীর হত্যা তদন্তে নামে এসিস্টেন্ট কমিশনার শবর দাশগুপ্ত ও সহকারী নন্দ। ডাকাতদের গুলিতে বিষানের স্ত্রী শিভাঙ্গী আহত ও তার বন্ধু নন্দিনী মারা যায়। বিষানের জীবনের কোনো গুপ্ত অতীত আছে। সে নারীসঙ্গবিলাসী, উচ্ছৃঙ্খল ও মদাসক্ত ব্যক্তি। গল্পের পরতে পরতে জাল উন্মোচন হয়। মূলত এক পুরুষ ও তিন নারী চরিত্রের মনস্তাত্ত্বিক জটিলতা, লোভ, সন্দেহ এবং অধিকারের গল্প। আসল অপরাধীকে শেষ পর্যন্ত ধরে ফেলে শবর।
বি এ এফ শাহীন কলেজ বগুড়া
অবস্থান
কলেজটি বগুড়া-রংপুর মহাসড়কের বারোপুর ক্রসরোড (২য় বাইপাস), বগুড়া সদর, বগুড়া থেকে ১.৫ কিলোমিটার উত্তর-পশ্চিমে বাংলাদেশ বিমান বাহিনীর একটি ইউনিটের সংলগ্ন।
অবকাঠামো
একটি পাঁচ তলা বিশিষ্ট ভবন রয়েছে।
শিক্ষার্থী
প্রায়ঃ১৭০০ জন
মুম্বই উত্তর পূর্ব লোকসভা কেন্দ্র
মুম্বই উত্তর পূর্ব লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি মুম্বই উপনগরী জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল মুম্বাই উত্তর পূর্ব লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই উপনগরী জেলায় অবস্থিত।
মুম্বই উত্তর পূর্ব লোকসভা কেন্দ্র বিজয়ী বর্তমান ও প্রাক্তন সংসদ
মুম্বই উত্তর পূর্ব লোকসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য মনোজ কোটক এবং প্রাক্তন সংসদ ছিলেন ভারতীয় জনতা পার্টি দলের সদস্য কিরিত সোমাইয়া।
আরও পড়ুন
মুম্বাই উত্তর লোকসভা কেন্দ্র হিঙ্গোলি লোকসভা কেন্দ্র ‎
উদগমণ্ডলম
মূলত টোডা জাতির বাসভূমি উদগমণ্ডলমটি খ্রিস্টীয় অষ্টাদশ শতাব্দীতে ব্রিটিশ ইস্ট ইন্ডিয়া কোম্পানির অধীনস্থ হয়৷ এখানকার অর্থনীতি পর্যটন, কৃৃষিকাজ, ভেষজ প্রক্রিয়াকরণ এবং ফটোগ্রাফিক ফিল্মের ওপর নির্ভর৷ শহরটি নীলগিরি ঘাট সড়ক এবং নীলগিরি পার্বত্য রেলওয়ের সাথে যুক্ত৷ গ্রীষ্মকালে ঊটির অপরূপ প্রাকৃতিক সৌন্দর্য প্রচুর পর্যটককে আকর্ষণ করে৷
নামকরণের ইতিহাস
আবার উটাকা বা উটক নামের বিশ্লেষণ করলে হয় উট্ট-কল, স্থানীয় ভাষায় যার অর্থ 'একটি পাথর'৷ মনে করা হয় স্থানীয় টোডা জাতির পবিত্র পূজ্য কোনো পাথরের উপস্থিতির কারণেই এই নাম হয়েছে৷ পার্শ্ববর্তী অন্যান্য ভাষার মিশ্রণে তা উদগমণ্ডলম হয়ে যায়৷আবার ব্রিটিশ শাসনকালে এই উদগনণ্ডলম নাম থেকেই পর্যায়ক্রমে উটাকামুন্ড বা ঊটকমুন্ড এবং আরো পরে ছোটকরে ঊটি নামটি এসেছে৷
এখানে পাহাড়ের ঢাল বরাবর নীলকুরিঞ্জি গাছের নীলফুলের আধিক্যের জন্য পাহাড়টি নীলগিরি পর্বতমালা নামে পরিচিত৷ এরই অন্যতম পর্যটনস্থলটি হলো উদগমণ্ডলম৷
ইতিহাস
উদগমন্ডলম একটি উপজাতি প্রধান ও টোডা, বাডাগাসহ বিভিন্ন পাহাড়ি উপজাতি অধ্যুষিত অঞ্চল, যারা বহুবছর ধরে সহাবস্থান ও আন্তঃবাণিজ্যের মাধ্যমে বসবাস করে আসছে৷ নীলগিরি পার্বত্যঅঞ্চলের প্রধান উপজাতিগুলি হলো টোডা, কোটা, ইরুলা ও কুরুম্ব প্রভৃতি৷ বাডাগাদের বর্তমানে কন্নড়দের একটি অংশ বলে গণ্য করা হয়৷
১১১৭ খ্রিষ্টাব্দে হোয়সল রাজ্যের রাজা বিষ্ণুবর্ধনের সময়ে তার মুনশী পুনিশের লেখায় নীলগিরির উদগমণ্ডলম অঞ্চলের আদিবাসিন্দা টোডা অপজাতির উল্লেখ পাওয়া যায়৷ টোডারা মহিষের দ্বারা উপত্যকা অঞ্চলে জলবহন করতো আর বাডাগারা ক্ষেত-খামার তৈরীর জন্য উল্লেখ্য ছিলো৷ নীলগিরি অঞ্চল বহুবার বহু সাম্রাজ্যের অন্তর্ভুক্ত হয়, সেগুলি হলো- সাতবাহন সাম্রাজ্য, পশ্চিম গঙ্গ রাজবংশ, কদম্ব রাজবংশ, রাষ্ট্রকূট রাজবংশ, হোয়সল সাম্রাজ্য, বিজয়নগর সাম্রাজ্য এবং মহীশূরের ওয়াড়িয়ার সাম্রাজ্য৷    অষ্টাদশ শতাব্দীর দিকে টিপু সুলতান নীলগিরির দখল নেন এবং নীলগিরির লুক্কাইত গুহার সীমানা অবধি সাম্রাজ্যবিস্তার করেন৷ ১৭৯৯ খ্রিষ্টাব্দে ব্রিটিশ ইস্ট ইন্ডিয়া কোম্পানি ও টিপু সুলতানের মধ্যে হওয়া শ্রীরঙ্গপত্তনের চুক্তির মাধ্যমে সমর্পাত ভূমি হিসাবে নীলগিরি ব্রিটিশ সাম্রাজ্যের অন্তর্ভুক্ত হয়৷
ঊটির অরনমোর প্যালেস মাদ্রাজ প্রেসিডেন্সির গ্রীষ্মকালীন সদর হিসাবে নির্বাচিত হয়৷ ব্রিটিশ শাসনকালে এটি ব্রিটিশদের গ্রীষ্মকালীন দর্শনীয় স্থানগুলির অন্যতম ছিলো৷ ভারতীয় সেনাবাহিনীর মাদ্রাজ সৈন্যদল(মদ্রাজপ পডৈয়ণি)-এর সেনাছাউনিটি এরই সন্নিকটে ওয়েলিংটনে অবস্থিত৷ স্বাধীনতার পর এটি একটি জনপ্রিয় শৈলপর্যটনকেন্দ্রে পরিণত হয়৷
জনতত্ত্ব
২০১১ খ্রিষ্টাব্দের ভারতের জনগণনা অনুসারে উদগমণ্ডলম শহরের জনসংখ্যা ৮৮৪৩০ জন, যার মধ্যে ৪৩০৮২ জন পুরুষ ও ৪৫৩৪৮ জন নারী৷ প্রতি হাজার পুরুষে ১০৫৩ জন নারী৷ ৬ বছর অনুর্দ্ধ ৭৭৮১ জন শিশু, যা সমগ্র জনসংখ্যার ৮.৮০ %৷ ৬ বছরোর্দ্ধ জনসংখ্যার ৯০.০৭% অর্থাৎ ৭২৬৪১ জন সাক্ষর৷ পুরুষদের মধ্যে সাক্ষরতার হার ৯৪.৫৩% এবং নারীদের মধ্যে সাক্ষরতার হার ৮৫.৮৬%, যা ভারতে জাতীয় গড়ের তুলনায় বেশি৷
ধর্ম
২০১১ খ্রিষ্টাব্দের ধর্মীয় জনগণনা অনুসারে উদগমণ্ডলম শহরটির ৬৪.৩৬% হিন্দু, ২১.২৫% খ্রিস্টান, ১৩.৩৭% মুসলিম, ০.০৩% শিখ, ০.৩০% বৌদ্ধ, ০.৪০% জৈন, ০.২৮% অন্যান্য ধর্মাবলম্বী এবং ০.০২% কোনো ধর্মকেই নির্দেশ করেননি৷
ভাষা
উদগমণ্ডলম শহরে প্রচলিত ভাষাসমূহের পাইচিত্র তালিকা নিম্নরূপ -
তামিল ভাষা ঐ রাজ্য তথা উদগমণ্ডলমের সরকারী ভাষা৷
বিবিয়ানা গ্যাসক্ষেত্র
বিবিয়ানা গ্যাসক্ষেত্র বাংলাদেশের হবিগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি মার্কিন বহুজাতিক কোম্পানি শেভরন কর্তৃক নিয়ন্ত্রণাধীন একটি প্রতিষ্ঠান। বিবিয়ানা গ্যাস ফিল্ড বাংলাদেশের সবচেয়ে বড়ো গ্যাস ফিল্ড। শুধু বাংলাদেশ নয়,এশিয়া মহাদেশের বিচারেও এটি সর্ববৃহৎ গ্যাস ক্ষেত্র। সিলেট বিভাগের হবিগঞ্জ জেলার নবীগঞ্জ উপজেলার দীঘলবাক ইউনিয়ন জুড়ে এর অবস্থান ।
বিবিয়ানা থেকে দেশের দৈনন্দিন চাহিদার প্রায় ৪৫ শতাংশ জ্বালানী সরবরাহ করা হয়ে থাকে। ১৯৯৮ সালে গ্যাসক্ষেত্রটি কসবা ও দীঘলবাক ইউনিয়ন জুড়ে আবিষ্কৃত হলেও বর্তমানে এটির আরো চারটি এলাকা (নাদামপুর, করিমপুর কাকুরা, পিরিজপুর) জুড়ে বিস্তৃতি লাভ ঘটেছে। এখানে একটি কেপিআই শ্রেণির স্থাপনা আছে।
উল্লেখ্য, এশিয়ার বৃহত্তম এই গ্যাসক্ষেত্রে অনুমিত গ্যাসের মোট মজুত প্রায় ৫ টি.সি.এফ যার মধ্যে উত্তোলনযোগ্য মজুত ২.৪ টি.সি.এফ।
ঢাকা থেকে সরাসরি রেল যোগাযোগ না থাকায় সড়কপথই এখানে যোগাযোগের একমাত্র মাধ্যম।ঢাকা- সিলেট মহাসড়কের নবীগঞ্জের সৈয়দপুর বাজার হতে মাত্র ৮ কিলোমিটার পশ্চিমে পাকা সড়ক ধরে গেলেই বিবিয়ানা গ্যাস ফিল্ডের সুবিশাল গ্যাসক্ষেত্র দেখতে পাওয়া যায়। রাস্তার দুই ধারে দুইটা গ্যাস প্যাড আছে। রাতের বেলা মনোরম আলোয় আলোকিত থাকে পুরো অঞ্চল।
অবস্থান
বিবিয়ানা গ্যাসক্ষেত্রটি সিলেট বিভাগের হবিগঞ্জ জেলার নবীগঞ্জ উপজেলার ইনাতগঞ্জ, দীঘলবাক ইউনিয়নে অবস্থিত।
আবিষ্কার
১৯৯৮ সালে এটি আবিষ্কৃত হয়
উড ব্যাজ
উড ব্যাজ হল একটি স্কাউটিং নেতৃত্বের প্রোগ্রাম এবং সারা বিশ্বে স্কাউট অ্যাসোসিয়েশনের কর্মসূচিতে প্রাপ্তবয়স্ক নেতাদের জন্য সম্পর্কিত পুরস্কার। উড ব্যাজ কোর্সের লক্ষ্য হল উন্নত নেতৃত্বের দক্ষতা শেখানোর মাধ্যমে এবং স্কাউট আন্দোলনের সাথে একটি বন্ধন এবং প্রতিশ্রুতি তৈরি করার মাধ্যমে স্কাউটারদের আরও ভাল নেতা করা। কোর্সে সাধারণত একটি সম্মিলিত শ্রেণীকক্ষ এবং ব্যবহারিক বহিরঙ্গন -ভিত্তিক পর্যায় থাকে যার পরে একটি উড ব্যাজ টিকিট থাকে যা প্রজেক্ট ফেজ নামেও পরিচিত। "টিকিটের কাজ" করে, অংশগ্রহণকারীরা স্কাউটিং আন্দোলনে সহায়তাকারী টিকিটের লক্ষ্য অর্জনের জন্য তাদের নতুন অর্জিত অভিজ্ঞতাকে অনুশীলনে প্রয়োগ করে। প্রথম উড ব্যাজ প্রশিক্ষণ ফ্রান্সিস "স্কিপার" গিডনি দ্বারা সংগঠিত হয়েছিল এবং ১৯১৯ সালের সেপ্টেম্বরে গিলওয়েল পার্কে (ইউনাইটেড কিংডম) রবার্ট ব্যাডেন-পাওয়েল এবং অন্যান্যরা বক্তৃতা করেছিলেন। উড ব্যাজ প্রশিক্ষণ তখন থেকে আন্তর্জাতিক বিভিন্নতার সাথে সারা বিশ্বে ছড়িয়ে পড়েছে।
কোর্স সমাপ্ত হলে অংশগ্রহণকারীদের নেতৃত্বে উল্লেখযোগ্য কৃতিত্ব জন্য এবং তরুণদের সরাসরি সেবার স্বীকৃতি দেওয়ার জন্য উড ব্যাজ পুঁতি প্রদান করা হয়। স্কাউট ইউনিফর্মের অংশ হিসাবে গলায় পড়ানো হয় ছোট কাঠের পুঁতির জোড়া একটি চামড়ার ঠোঙার (স্ট্রিং) প্রতিটি প্রান্তে একটি। পুঁতিগুলি ম্যাক্লারেন গোষ্ঠীর একটি টার্টান প্যাচ সহ একটি টেপ নেকারচিফের সাথে একত্রে উপস্থাপন করা হয়। উইলিয়াম ডি বোইস ম্যাক্লারেনকে সম্মান জানায়, যিনি ১৯১৯ সালে গিলওয়েল পার্ক কেনার জন্য £৭০০ দান করেছিলেন এবং এস্টেটের বাড়ির উন্নতির জন্য অতিরিক্ত ৩০০০ পাউন্ড দান করেছিলেন। ব্রেইডেড লেদার ওয়াগল (নেকারচিফ স্লাইড) সহ নেকারচিফটি ১ম গিলওয়েল স্কাউট গ্রুপ বা গিলওয়েল ট্রুপ ১ এর সদস্যতা বোঝায়। উড ব্যাজ গ্রহীতারা উড ব্যাজার বা গিলওয়েলিয়ান নামে পরিচিত।
ইতিহাস।
স্কাউট আন্দোলন প্রতিষ্ঠার পরপরই রবার্ট ব্যাডেন পাওয়েল নেতা প্রশিক্ষণের প্রয়োজনীয়তা দেখেছিলে। লন্ডন এবং ইয়র্কশায়ারে প্রাথমিক স্কাউটমাস্টার প্রশিক্ষণ শিবির অনুষ্ঠিত হয়েছিল। ব্যাডেন পাওয়েল ক্যাম্পসাইটে বাইরের জায়গায় ব্যবহারিক প্রশিক্ষণ চেয়েছিলেন। প্রথম বিশ্বযুদ্ধ যখন নেতা প্রশিক্ষণের বিকাশে বিলম্ব করেছিল, তাই প্রথম আনুষ্ঠানিক উড ব্যাজ কোর্সটি ১৯১৯ সাল পরে দেওয়া হয়নি   গিলওয়েল পার্ক লন্ডনের ঠিক বাইরে, কোর্সের জন্য একটি স্থান প্রদানের জন্য বিশেষভাবে কেনা হয়েছিল এবং ৬ই জুলাই ১৯১৯ তারিখে উদ্বোধনী অনুষ্ঠানে অনুষ্ঠিত হয়েছিল। গিলওয়েল পার্কের প্রথম ক্যাম্প চিফ ফ্রান্সিস গিডনি সেখানে ৯-১৯ সেপ্টেম্বর ১৯১৯ পর্যন্ত সর্বপ্রথম  উড ব্যাজ কোর্সটি পরিচালনা করেন। এটি তৈরি করেছিল পার্সি এভারেট, প্রশিক্ষণ কমিশনার এবং ব্যাডেন-পাওয়েল নিজেই বক্তৃতা দিয়েছিলেন। কোর্সে ১৮ জন অংশগ্রহণকারী এবং অন্যান্য প্রভ ষক উপস্থিত ছিলেন। এই প্রথম কোর্সের পরে, ১৮ ওয়েল পার্কে উড ব্যাজ প্রশিক্ষণ চলতে থাকে এবং এটি স্কাউট আন্দোলনে নেতৃত্বের প্রশিক্ষণের আবাসস্থল হয়ে ওঠে।
আধুনিক পাঠ্যক্রম
একটি উড ব্যাজ কোর্সের প্রধান লক্ষ্যগুলো হলো:
এটি সাধারণত একটি উড ব্যাজ কোর্সে ক্লাসরুমের কাজ করা হয়। স্ব-অধ্যয়নের মডিউলের একটি সিরিজ, আউটডোর প্রশিক্ষণ এবং উড ব্যাজ "টিকিট" বা "প্রকল্প" থাকে। শ্রেণীকক্ষ এবং বহিরঙ্গন প্রশিক্ষণ প্রায়শই একত্রিত এবং একসাথে শেখানো হয় এবং এক বা একাধিক সপ্তাহ বা সপ্তাহান্তে ঘটে। কোর্সের এই অংশটি সম্পূর্ণ করার অংশ হিসাবে, অংশগ্রহণকারীদের তাদের টিকিট লিখতে হবে।
সঠিক পাঠ্যক্রম দেশ থেকে দেশে পরিবর্তিত হয় তবে প্রশিক্ষণে সাধারণত তাত্ত্বিক এবং অভিজ্ঞতামূলক উভয় শিক্ষাই অন্তর্ভুক্ত থাকে। সমস্ত কোর্স অংশগ্রহণকারীদের ১ম গিলওয়েল স্কাউট গ্রুপ বা গিলওয়েল স্কাউট ট্রুপ ১ম (পরবর্তী নামটি আমেরিকার বয় স্কাউটস এবং অন্যান্য কিছু দেশে ব্যবহৃত হয়) এর সাথে পরিচয় করিয়ে দেওয়া হয়। আমেরিকার বয় স্কাউটস- এ, তাদেরকে ঐতিহ্যবাহী উড ব্যাজ "ক্রিটার" টহলদের একটিতেও নিয়োগ দেওয়া হয়। প্রশিক্ষকরা টহল জোরদার করার জন্য ডিজাইন করা প্রশিক্ষণ প্রদান করেন। নির্ধারিত ট্রুপ গাইডের সাথে একের পর এক কাজ প্রতিটি অংশগ্রহণকারীকে সে যা শিখেছে তা প্রতিফলিত করতে সাহায্য করে, যাতে সে আরও ভালোভাবে একটি স্বতন্ত্র "টিকিট" প্রস্তুত করতে পারে। প্রশিক্ষণ কর্মসূচীর এই অংশটি প্রাপ্তবয়স্ক স্কাউটারকে মূল "মডেল" বাহিনীতে যোগদানকারী একটি স্কাউটের ভূমিকা গ্রহণ করার সুযোগ দেয়, একটি সৈন্য কীভাবে আদর্শভাবে কাজ করে তা সরাসরি শিখতে। সমস্ত প্রাথমিক প্রশিক্ষণের লোকেলকে গিলওয়েল ফিল্ড হিসাবে উল্লেখ করা হয়, এর ভৌগলিক অবস্থান নির্বিশেষে।
টিকিট
'ওয়ার্কিং ইওর টিকিট' শব্দটি এসেছে স্কাউটিং কিংবদন্তী ব্যাডেন-পাওয়েল-এর একটি গল্প থেকে: ভারতে একজন ব্রিটিশ সৈনিকের চাকরি শেষ করার পরে, তাকে তার টিকিটের মূল্য পরিশোধ করতে হয়েছিল। একজন সৈনিকের ফিরে আসার সবচেয়ে সাশ্রয়ী উপায় ছিল কাজের অগ্রগতি প্রকৌশলী করা যা পর্যায়ক্রমে বাড়ির কাছাকাছি ছিল।
উড ব্যাজ অভিজ্ঞতার রূপান্তরকারী শক্তির অংশ হ'ল হৃদয় ও মন উভয়ের কাছে পৌঁছানোর জন্য রূপক এবং ঐতিহ্যের কার্যকর ব্যবহার। বেশিরভাগ স্কাউট অ্যাসোসিয়েশনে, "আপনার টিকিটের কাজ করা" উড ব্যাজ প্রশিক্ষণের সমাপ্তি । অংশগ্রহণকারীরা নিজেদের এবং তাদের নতুন জ্ঞান এবং দক্ষতাগুলিকে একটি প্রকল্প বা "টিকেটে" ব্যক্তির নেতৃত্ব এবং হোম ইউনিটের সাংগঠনিক স্থিতিস্থাপকতাকে শক্তিশালী করার জন্য ডিজাইন করা আইটেমগুলির সমাপ্তির জন্য প্রয়োগ করে। টিকিটে নির্দিষ্ট লক্ষ্য থাকে যা একটি নির্দিষ্ট সময়ের মধ্যে সম্পন্ন করতে হবে প্রায়শই 18 মাসে প্রচুর পরিমানে কাজ জড়িত থাকার কারণে। কার্যকরী টিকিটের জন্য অনেক পরিকল্পনার প্রয়োজন হয় এবং কোর্স পর্ব শেষ হওয়ার আগে উড ব্যাজ কোর্স কর্মীদের দ্বারা অনুমোদিত হয়। টিকিট শেষ হওয়ার পরে, একজন অংশগ্রহণকারী গিলওয়েলে ফিরে যাওয়ার পথ অর্জন করেছে বলে জানা যায়।
সমাপ্ত
উড ব্যাজ কোর্স শেষ হওয়ার পরে অংশগ্রহণকারীদের একটি উড ব্যাজ পুঁতি অনুষ্ঠানে চিহ্ন দেওয়া হয়। তারা ১ম গিলওয়েল পার্ক স্কাউট গ্রুপ বা গিলওয়েল ট্রুপ ১ স্বয়ংক্রিয় সদস্যপদ লাভ করে। এই নেতাদের এখন থেকে গিলওয়েলিয়ান বা উড ব্যাজার বলা হয়। এটি অনুমান করা হয় যে বিশ্বব্যাপী ১০০,০০০ এরও বেশি স্কাউটার তাদের উড ব্যাজ প্রশিক্ষণ সম্পন্ন করেছে। ১ম গিলওয়েল স্কাউট গ্রুপ প্রতি বছর সেপ্টেম্বরের প্রথম সপ্তাহান্তে গিলওয়েল পার্কে গিলওয়েল পুনর্মিলনীর জন্য মিলিত হয়। গিলওয়েল পুনর্মিলনী অন্যান্য স্থানেও অনুষ্ঠিত হয় প্রায়ই একই সপ্তাহান্তে।
মোহাম্মদ রব্বানী
মোল্লা মোহাম্মদ রব্বানী আখুন্দ (১৯৫৫ – ১৬ এপ্রিল ২০০১) ছিলেন তালেবান আন্দোলনের অন্যতম প্রধান নেতা যিনি ১৯৯৬ থেকে ২০০১ সাল পর্যন্ত আফগানিস্তানের সুপ্রিম কাউন্সিলের উপ-প্রধান এবং আফগানিস্তানের প্রধানমন্ত্রী হিসেবে দায়িত্ব পালন করেছিলেন। তালেবানের শ্রেণীবিন্যাসে তিনি শুধুমাত্র সর্বোচ্চ নেতা মোল্লা মুহাম্মদ ওমরের পরে ক্ষমতায় দ্বিতীয় ছিলেন।
রাব্বানী ১৯৭৯ সালে আফগানিস্তান আক্রমণ করার পর সোভিয়েত ইউনিয়নের বিরুদ্ধে যুদ্ধ করেছিলেন। ১৯৮৯ সালে সোভিয়েত ইউনিয়ন আফগানিস্তান থেকে চলে গেলে তিনি প্রাথমিকভাবে যুদ্ধ বন্ধ করে দেন। তিনি ১৯৯৪ সালে তালেবানে যোগ দেন। কয়েক বছরের গৃহযুদ্ধের পর, তিনি রাজধানী কাবুলের বিরুদ্ধে চূড়ান্ত আক্রমণে তালেবান গেরিলাদের নেতৃত্ব দেন।
তিনি আফগানিস্তানের ইসলামিক আমিরাতের প্রধানমন্ত্রী এবং উপদেষ্টা পরিষদের প্রধান হিসেবে দায়িত্ব পালন করেছেন। এমনও গুজব ছিল যে মোল্লা রব্বানী এবং তালেবান আন্দোলনের প্রধানের মধ্যে গুরুতর রাজনৈতিক মতপার্থক্য রয়েছে। রব্বানী এবং শাসক পরিষদ আফগানিস্তানের জনসাধারণের সামনে সামনে আসার সময়, গুরুত্বপূর্ণ সিদ্ধান্তগুলি নিয়েছিলেন মোল্লা ওমর, যিনি দক্ষিণের শহর কান্দাহারে বসবাস করতেন।
শৈশব
রব্বানি ১৯৫৫ সালে জন্মগ্রহণ করেন। তিনি কাকার গোত্রের লোক ছিলেন। তিনি কান্দাহার প্রদেশের পাশমোলে বাড়িতে ইসলামি শিক্ষা লাভ করেন এবং পরে একটি মাদ্রাসায় ভর্তি হন। ১৯৭৯ সালে সোভিয়েত ইউনিয়নের আফগানিস্তানে আগ্রাসনের ফলে তিনি জিহাদের জন্য স্বেচ্ছাপ্রণোদিত হয়ে পড়ালেখা বন্ধ করে দেন।
১৯৮৯ সালে সোভিয়েত সেনাবাহিনী সেনা প্রত্যাহার করার সময় গৃহযুদ্ধে তার ভূমিকা শেষ হয়, কিন্তু মুজাহিদীনের অন্যান্য সদস্য এবং দলগুলি প্রথমে আফগান কমিউনিস্ট সরকারের বিরুদ্ধে এবং তারপর একে অপরের বিরুদ্ধে লড়াই করেছিল।
এটা ছিল অনাচার ও বিশৃঙ্খলার সময়। ১৯৯২ সালে কমিউনিস্ট সরকারের পতন ঘটে এবং আফগানিস্তান মুজাহিদিনের দলগুলো নিজেদের মধ্যে যুদ্ধে লিপ্ত হয়। কান্দাহার ছিল বিশেষ করে সেনাপতিদের যুদ্ধক্ষেত্র।
রব্বানী এবং আরও প্রায় ত্রিশজন ধর্মীয় ছাত্র (তালেবান) প্রথমে সীমান্ত শহর স্পিন বোল্ডাক এবং তারপর কান্দাহারে যুদ্ধবাজদের নিয়ে যাওয়ার সিদ্ধান্ত নেয়। এই সময়কালে, রাব্বানী যুক্তি দিয়েছিলেন "আমাদের উদ্দেশ্য একটি ইসলামী শাসন ব্যবস্থা প্রতিষ্ঠা এবং আমাদের দেশ থেকে অশান্তি ও নিষ্ঠুরতা দূর করা।"
কাবুলের পতন এবং ইসলামি আমিরাতের সৃষ্টি
১৯৯৬ সালের মার্চ মাসে যখন জাতিসংঘের বিশেষ দূত মেহমুদ মেস্তিরি আফগানিস্তানে তার শান্তি আলোচনা পুনরায় শুরু করেন, তখন তাকে তালেবানের রাজনৈতিক নেতৃত্বের দ্বারা আশ্বস্ত করা হয়েছিল, যার প্রতিনিধিত্ব করেছিলেন মোল্লা রব্বানী, যিনি কাবুলকে ঘিরে থাকা বাহিনীকেও কমান্ড করেছিলেন। আস্বস্ত করেছিলেন এই বলে যে, তালেবানরা রাষ্ট্রপতি বুরহানউদ্দিন রাব্বানীর সরকারের আলোচনার জন্য প্রস্তুত আছে।
পাকিস্তানের প্রধানমন্ত্রী নওয়াজ শরীফ দ্বারা সমর্থিত এবং শরীয়তের আলোকে আফগান সংঘাত নিরসনের একটি তালেবান ধারণা ১৯৯৮ সালের জানুয়ারী মাসের প্রথম দিকে বুরহানউদ্দিন রব্বানী কর্তৃক ইউনাইটেড ফ্রন্ট (পূর্বে উত্তর জোট) এর পক্ষে গৃহীত, প্রস্তাবটি মীমাংসার জন্য উলামা বা ধর্মীয় পন্ডিতদের একটি প্রস্তাবিত কমিশন হিসাবে রূপ নেয়। এতে কোন অগ্রগতি হয়নি যতক্ষণ না, আবারও দুই মাস পরে শরীফ মার্চ মাসে কাবুলের তালেবান শুরার প্রধান মোল্লা রব্বানীকে ইসলামাবাদে আমন্ত্রণ জানিয়ে হস্তক্ষেপ করেন এবং তার কাছ থেকে ওলামা কমিশনের প্রস্তুতির জন্য একটি স্টিয়ারিং কমিটি আহ্বানের জন্য নীতিগতভাবে একটি চুক্তি করেন।
২৬ সেপ্টেম্বর ১৯৯৬ তারিখে তালেবান বাহিনী মোহাম্মদ রব্বানীর অধীনে একটি অন্তর্বর্তী সরকার গঠন করে এবং আফগানিস্তানকে শরিয়া আইনের অধীনে একটি সম্পূর্ণ ইসলামি আমিরাত ঘোষণা করা হয়। রাব্বানীই বিজয় দাবি করে রাষ্ট্রপতি ভবন থেকে নাটকীয় সংবাদ সম্মেলন করেছিলেন। রব্বানি সুপ্রিম পরিষদের উপপ্রধান এবং প্রধানমন্ত্রী হিসাবে ১৯৯৬ সালের ২৬ সেপ্টেম্বর থেকে ২০০১ সালের ১৬ এপ্রিল পর্যন্ত আফগানিস্তান ইসলামি আমিরাতের দায়িত্ব পালন করেন।
রাব্বানী ছিলেন তালেবানের দ্বিতীয় শক্তিশালী ব্যক্তি এবং সংগঠনের মধ্যপন্থীদের নেতা। যাইহোক, আরবদের প্রভাব এবং একটি সঠিক পরামর্শমূলক সরকারি ব্যবস্থা প্রতিষ্ঠার প্রয়োজনীয়তার বিষয়ে তার এবং মোল্লা ওমরের মধ্যে মতপার্থক্য ছিল। রাব্বানীর ক্ষমতার ভিত্তি ছিল জালালাবাদ এবং তিনি তালেবানের মধ্যে রাজনৈতিক সমর্থনের জন্য কান্দাহারী গ্রুপের উপর নির্ভরশীল ছিলেন না।
পতন এবং মৃত্যু
রব্বানি পাকিস্তানের রাওয়ালপিন্ডির একটি সামরিক হাসপাতালে ২০০১ সালের ১৬ এপ্রিল যকৃতের ক্যান্সারে আক্রান্ত হয়ে মারা যান। ইসলামাবাদের এক প্রেস বিজ্ঞপ্তিতে বলা হয়েছে:
তালেবান আন্দোলনের বিরুদ্ধে বিমান নিষেধাজ্ঞা থাকা সত্ত্বেও মানবিক ভিত্তিতে কাজ করার অনুমতি দেওয়া, জাতিসংঘের একটি বিমানে রাব্বানীর মৃতদেহ দক্ষিণ আফগান শহর কান্দাহারে পাঠানো হয়েছিল। তাকে কান্দাহারে তালেবানের শহীদ কবরস্থানে দাফন করা হয়।
তাকে কিছুটা মধ্যপন্থী হিসেবে বিবেচনা করে, বিরোধী দলের সদস্যরা আশংকা প্রকাশ করেছিলেন যে রাব্বানীর মৃত্যুর পর তালেবানের মধ্যে কট্টরপন্থীরা ক্ষমতায় তাদের দখল জোরদার করবে।
রবিন ফন পার্সি
রবিন ফন পার্সি (জন্ম ৬ আগস্ট ১৯৮৩) একজন ডাচ ফুটবলার যিনি একজন স্ট্রাইকার হিসেবে ইংলিশ প্রিমিয়ার লিগের জনপ্রিয় ক্লাব ম্যানচেস্টার ইউনাইটেড ও নেদারল্যান্ডস জাতীয় দলে খেলে থাকেন।
জীবনী
ফন পার্সির ক্যারিয়ারের সূচনা হয় রটারডামের ফূটবল ক্লাব এক্সিলসায়রের তরুণ দলে। পরবর্তীকালে ফিয়েনর্ড রটারডামে । এই ক্লাবের হয়েই তিনি ক্রমান্বয়ে অনূর্ধ্ব-১৯ ও অনূর্ধ্ব-২১ দলে খেলা চালিয়ে যেতে থাকেন। হঠাৎ করেই একদিন ইনজুরি আক্রান্ত প্রধান দলে ডাক পান। প্রতিভায় মুগ্ধ হয়ে ক্লাব কর্তৃপক্ষ তার সাথে ২০০২ সাল পর্যন্ত সাড়ে তিন বছরের চুক্তি স্বাক্ষর করে। ৮ই মে ২০০২ সালে উয়েফা কাপ ফাইনালে বরুসিভা ডর্টমুন্ডকে ৩-২ গোলে পরাজিত করে তার দল। সারা বছর তার অসামান্য কৃতিত্বের কারণে তিনি রয়াল নেদারল্যান্ড ফুটবল এসোসিয়েসন (Dutch: Koninklijke Nederlandse Voetbalbond or KNVB) কর্তৃক ২০০১-২০০২ সালের শ্রেষ্ঠ তরুণ খেলোয়াড় নির্বাচিত হন। ২০০২ সালে পিঠের ইনজুরির কারণে গ্রীষ্মকালীন মৌসুমে তার জায়গা হয়নি মূল দলে। নতুন মৌসুমে তিনি আবার আসল রূপে ফিরে আসেন। লিগের ২৮ টি ম্যাচে ৮ টি গোল করে তিনি নিজের সামর্থ্যের প্রমাণ দেন। কিন্তু তার সাথে দলের ম্যানেজার বার্ট ফন মারউইক্সের কঠিন সম্পর্ক থাকার কারণে ইউরোপিয়ান সুপার কাপে রিয়াল মাদ্রিদের বিপক্ষে খেলার আগের দিন তাকে দেশে পাঠিয়ে দেয়া হয়। এ কারণেই ক্লাব কর্তৃপক্ষ তার সাথে ২০০২ সালে চুক্তি শেষ হবার পর তা আর নবায়ণ করেনি।
আর্সেনাল
২০০৪ সালে ট্রান্সফার উইন্ডো চলাকালে ইংল্যান্ড ভিত্তিক ফুটবল ক্লাব আর্সেনাল তাকে দলে টানে। এই জন্য তাদের পিএসভি আইন্দোভেন, ওয়ার্ডার ব্রেমান, সেভিলার মতো দলের সাথে প্রতিযোগিতা করতে হয়। thumb|left|থিয়েরি অঁরি
মৌসুমের শুরুতে সাউথহ্যাম্পটনের সাথে ম্যাচে অখেলোয়াড় সুলভ আচরণ করার কারণে রেফারি তাকে মাঠ ছাড়তে বাধ্য করেন। ফলে তিনি ম্যানেজারের ক্ষোভের সম্মুখীন হন। এই সময় তিনি হতাশ না হয়ে অনুশীলনে কঠোর পরিশ্রম করা শুরু করেন। কিছুদিন পর থিয়েরি অঁরির ইনজুরির কারণে ম্যানেজার আবার তাকে মাঠে নামান। পুনরায় দলে সুযোগ পেয়ে তিনি তার সামর্থ্যের সবটুকু ঢেলে দেন। নিজের ব্যক্তিগত ক্যারিয়ারে যোগ করেন অসংখ্য গোল। এই সময় তার দলের জন্য সবচেয়ে উল্লেখযোগ্য অবদান ছিল এফএকাপের সেমিফাইনালে ব্ল্যাকবার্ন রোভার্সের বিপক্ষে খেলায়। সেখানে তিনি ২টি গোল করে আর্সেনালকে উঠিয়ে নিয়ে আসেন সেমিফাইনালে।
ম্যানচেস্টার ইউনাইটেড
১৫ই আগস্ট ২০১২ আর্সেনাল ঘোষণা করে যে ম্যানচেস্টার ইউনাইটেডের সাথে তারা ফন পার্সির বদলির ব্যাপারে একমত হয়েছে, যদিও ফন পার্সি তখন পর্যন্ত ম্যানচেস্টার ইউনাইটেডের সাথে তার ব্যক্তিগত শর্তে একমত হন নি। ১৭ই আগস্ট তিনি ম্যানচেস্টার ইউনাইটেডে যোগদান করেন ২২.৫ মিলিয়ন পাউন্ডের বিনিময়ে। তিনি ক্লাবটির সাথে ৪ বছরের চুক্তি স্বাক্ষর করেন, অর্থাৎ ২০১৬ সালের জুন মাস পর্যন্ত তিনি ম্যানচেস্টার ইউনাইটেডে থাকবেন। চুক্তি অনুযায়ী এ চার বছরে যদি ক্লাবটি একবারও প্রিমিয়ার লিগ অথবা উয়েফা চ্যাম্পিয়নস লিগ এর শিরোপা জিতে তাহলে আর্সেনালকে অতিরিক্ত ১.৫ মিলিয়ন পাউন্ড দিতে হবে। ক্লাবে আসার পর তাকে ২০ নম্বর জার্সি দেয়া হয়, কারণ সহকারী কোচ রেনে মিউলেনস্টিন ধারণা করেন যে ম্যানচেস্টার ইউনাইটেডের ২০তম প্রিমিয়ার লিগ শিরোপা জয়ে তার উল্লেখযোগ্য ভূমিকা থাকবে।
২০ই আগস্ট তার অভিষেক ঘটে এভারটনের বিপক্ষে যেখানে তিনি ৬৮তম মিনিটে ড্যানি ওয়েলব্যাকের বদলি হিসেবে নামেন। ম্যাচটিতে ম্যানচেস্টার ইউনাইটেড ১-০ গোলে হেরে যায়। ৫ দিন পরে ক্লাবের হয়ে নিজের প্রথন শটেই ফুলহ্যামের বিপক্ষে তিনি গোল করেন যেখানে ম্যানচেস্টার ইউনাইটেড ৩-২ গোলে জয়ী হয়। ২ সেপ্টেম্বর ২০১২ তারিখে তিনি ম্যানচেস্টার ইউনাইটেডের হয়ে নিজের প্রথম হ্যাট্রিক করেন সাউথহ্যাম্পটনের বিপক্ষে। খেলাটিতে ম্যানচেস্টার ইউনাইটেড ২-১ গোলে পিছিয়ে পরলেও শেষ পর্যন্ত ৩-২ গোলে জয়ী হয়। খেলার তৃতীয় গোলটি প্রিমিয়ার লিগে তার শততম গোল ছিল। ২৩শে সেপ্টেম্বর তিনি লিভারপুলের বিপক্ষে খেলার অন্তিম মুহূর্তে পেনাল্টি থেকে গোল করেন ফলে ম্যানচেস্টার ইউনাইটেড এনফিল্ডে ২-১ গোলে জয়ী হয়। উয়েফা চ্যাম্পিয়নস লিগে সিএফআর ক্লুজের বিপক্ষে জোড়া গোল করার মাধ্যমে তিনি ইউরোপিয়ান প্রতিযোগিতায় ম্যানচেস্টার ইউনাইটেডের হয়ে নিজের গোলের খাতা খুলেন। ২০শে অক্টোবর স্টোক সিটির সাথে ম্যানচেস্টার ইউনাইটেডের ৪-২ গোলে জয়ের দ্বিতীয় গোলটি তিনি করেন। এর পরের প্রিমিয়ার লিগ ম্যাচে চেলসির বিপক্ষে স্ট্যামফোর্ড ব্রিজে তিনি মৌসুমের সপ্তম লিগ গোলটি করেন। খেলাটিতে ম্যানচেস্টার ইউনাইটেড ৩-২ গোলে জয়ী হয় যেখানে প্রথম গোলটিতেও তার সহায়তা ছিল। ৩ নভেম্বর তিনি নিজের পূর্ববর্তী ক্লাব আর্সেনালের বিপক্ষে গোল করেন যেখানে ম্যানচেস্টার ইউনাইটেড ২-১ গোলে জয়ী হয়। এর মাধ্যমে তিনি প্রিমিয়ার লিগের প্রতিটি দলের বিপক্ষে গোল করার অভূতপূর্ব মাইলফলক স্পর্শ করেন। ৯ ডিসেম্বর তিনি ম্যানচেস্টার সিটির বিপক্ষে ম্যানচেস্টার ডার্বিতে শেষ মিনিটে ফ্রি কিক থেকে জয়সূচক গোলটি করেন। গোলটি সিটির ২০১২-১৩ মৌসুমে প্রিমিয়ার লিগে এবং পূর্ববর্তী মৌসুম থেকে তাদের ঘরোয়া মাঠে টানা অপরাজিত থাকার পরিক্রমার অবসান ঘটায়।
১০ই ফেব্রুয়ারি এভারটনের বিপক্ষে গোল করার পর তিনি টানা ১০ খেলায় কোন গোল করতে অসমর্থ হন। ১৪ই এপ্রিল স্টোক সিটির বিপক্ষে গোল করার মাধ্যমে তার গোলখরার অবসান ঘটে। ২৩শে ফেব্রুয়ারি কুইন্স পার্ক রেঞ্জার্সের বিপক্ষে খেলতে গিয়ে তিনি ইনজুরির শিকার হয়েছিলেন।
২২শে এপ্রিল এস্টন ভিলার বিপক্ষে তিনি প্রথমার্ধে চমৎকার হ্যাট্রিক করেন। এর মাধ্যমে ম্যানচেস্টার ইউনাইটেডের ২০তম শিরোপা জয় নিশ্চিত হয় ৪ টি খেলা বাকি থাকতেই। তার দ্বিতীয় গোলটি অত্যন্ত দর্শনীয় ছিল যেখানে ওয়েইন রুনির সহায়তা ছিল।
সমর্থকেরা তাকে ২০১২-১৩ মৌসুমের স্যার ম্যাট বাসবি পুরস্কারের জন্যে নির্বাচিত করে। উয়েফা তাকে ২০১২-১৩ মৌসুমের শীর্ষ ১০ জন ফুটবলারের তালিকায় অন্তর্ভুক্ত করে।
আন্তর্জাতিক ক্যারিয়ার
রবিন ফন পার্সি জাতীয় দলের জার্সি গায়ে প্রথম সম্পূর্ণ ম্যাচ খেলেন ২০০৫ সালের ৪ঠা জানুয়ারি রোমানিয়ার বিপক্ষে। জাতীয় দলের কোচ মার্কো ফন বাস্তেন ২০০৬ ফিফা বিশ্বকাপের নেদারল্যান্ড দলের অন্যতম ফরয়ার্ড খেলোয়াড় হিসাবে দলে নেন। তার প্রথম বিশ্বকাপ গোল ছিল গ্রুপ পর্বের খেলায় আইভরিকোষ্টের (Côte d'Ivoire) বিপক্ষে। খেলার ২৩ মিনিটের মাথায় তিনি দুর্দান্ত ফ্রি-কিক থেকে গোলটি করেন।
ক্লাব
thumb|250px|[[Sunderland A.F.C.|সান্ডারল্যান্ডের বিরুদ্ধে গোলের পর উৎযাপনরত ফন পার্সি]] "২১ ডিসেম্বর ২০১৩ পর্যন্ত"
জাতীয় দল
১১ অক্টোবর ২০১৩ পর্যন্ত
তানসেন
thumb|220px|তানসেনের প্রতিকৃতি thumb|ভারতের মধ্য প্রদেশের অন্তর্গত গোয়ালিয়র নামক স্থানে অবস্থিত তানসেনের সমাধি।
মিয়া তানসেন (১৫০৬ - ১৫৮৯; এছাড়াও রামতনু পাণ্ডে নামে পরিচিত) প্রায় সকল বিশেষজ্ঞের ধারণা মতে উত্তর ভারতের সর্বকালের সর্বশ্রেষ্ঠ সঙ্গীতজ্ঞ। বর্তমানে আমরা যে হিন্দুস্তানী উচ্চাঙ্গ সঙ্গীতের সাথে পরিচিত তার মূল স্রষ্টা হলেন এই তানসেন। তার এই সৃষ্টি যন্ত্র সঙ্গীতের এক অনবদ্য অবদান। বহু প্রাচীনকালে সৃষ্টি হলেও এখন পর্যন্ত এর প্রভাব বিদ্যমান রয়েছে। তার কর্ম এবং বংশীয় উত্তরাধিকারীদের মাধ্যমেই মূলত এই ধারাটি আজও টিকে রয়েছে। তিনি মুঘল বাদশাহ আকবরের রাজদরবারের নবরত্নের মধ্যে অন্যতম ছিলেন। তাকে সঙ্গীত সম্রাট নামে ডাকা হয়।
জীবনী
তানসেন ভারতের গোয়ালিয়রে এক হিন্দু পরিবারে জন্মগ্রহণ করেন। তার বাবা মুকুন্দ মিশ্র ছিলেন একজন কবি। ছোটবেলায় তার নাম ছিল তনু মিশ্র । তার বাবা মূলত বিহাটের বাসিন্দা ছিলেন। ছেলের জন্মে তিনি অতি আনন্দিত হন এবং এই জন্মের পিছনে সাধু গাউসের আশীর্বাদ রয়েছে বলে বিশ্বাস করেন। ছেলের নাম রাখেন রামতনু (রামতনু মিস্ত্র)। ছোটবেলা থেকেই তানসেন সঙ্গীত শিক্ষা করতে শুরু করেন। এই শিক্ষায় তার গুরু ছিলেন বৃন্দাবনের তৎকালীন বিখ্যাত সঙ্গীত শিক্ষক হরিদাস স্বামী। মাত্র ১০ বছর বয়সে তার মেধার ক্ষমতা প্রকাশিত হয়। তার মেধা দেখে স্বামীজি বিস্মিত হন এবং তার বাবাকে বলে নিজের সাথে বৃন্দাবন নিয়ে যান। এই বৃন্দাবনেই তানসেনের মূল ভিত রচিত হয়। বিভিন্ন রাগের সুষ্ঠু চর্চার মাধ্যমে তিনি বিখ্যাত পণ্ডিত শিল্পীতে পরিণত হন। অনেক বিখ্যাত হওয়ার পরও তাই তিনি সময় পেলেই বৃন্দাবন আসতেন।
গাউসের সমাধি
গোয়ালিয়রের মহান সুফি সাধক শেখ মুহাম্মদ গাউসের সমাধি কমপ্লেক্সেই মিয়া তানসেনে সমাধি রচিত হয়েছিল। এখনও এটি বিদ্যমান রয়েছে । শেখ মুহাম্মদ গাউস ষোড়শ শতাব্দীর অন্যতম সুফী দরবেশ ও ফকির ছিলেন। সকল ধর্ম বিশ্বাসের লোকের কাছে তিনি স্বনামধন্য ছিলেন। গাউস এবং তানসেনের দুইটি সমাধি পাশাপাশি রয়েছে। এছাড়াও এই সমাধি সৌধে অন্যান্য কবর রয়েছে। প্রথাগত মুঘল স্টাইলে এই কমপ্লেক্সটি তৈরি করা হয়েছে। সমাধি ক্ষেত্রটি একটি বিশাল বর্গাকার মাঠের মত যার কেন্দ্র রয়েছে ষড়ভূজ আকৃতির কিছু স্তম্ভ। সমাধি সৌধের দালানগুলোর দেয়ালের মধ্যে পাথর কেটে নকশা করা হয়েছে। দেয়ালের একেক অংশে নকশা একেক রকম। পুরো দালানের উপর বিস্তৃত অংশ জুড়ে একটি বৃহৎ মিনার রয়েছে যা একসময় নীল রঙা টাইল্‌স দ্বারা আবৃত ছিল। সাধু গাউসের সমাধির ডান পাশে তানসেনের সমাধি অবস্থিত। সমাধিটি একটি বর্ধিত আয়তাকার কাঠামোর উপর অবস্থিত। কাঠামোটি মার্বেল পাথর দ্বারা নির্মিত। এর চারদিকে ছাঁইচবিশিষ্ট (eaves) প্যাভিলিয়ন রয়েছে যা বিভিন্ন নকশায় সুশোভিত।
৯১৪
৯১৪ গ্রেগরীয় বর্ষপঞ্জির একটি সাধারণ বছর।
ভাবনা ভাট
ভাবনা ভাট একজন ভারতীয় অভিনেত্রী। তিনি মুলতঃ হিন্দি এবং পাঞ্জাবি ছবিতে অভিনয় করতেন।
অভিনয় জীবন
১৯৭৫ সালে দো জাসুস নামক হিন্দী সিনেমায় অভিনয় করে তিনি তার অভিনয় জীবন শুরু করেন। এই সিনেমায় তার অভিনীত চরিত্রের নাম ছিল পিঙ্কি বর্মা। সত্তরের দশক থেকে নব্বইয়ের দশক পর্যন্ত তিনি বিভিন্ন গুরুত্বপূর্ণ হিন্দী ছবিতে অভিনয় করেছেন। ১৯৭৭ সালে তিনি হিন্দী ছবি ফির জনম লেংগে হম ও পাঞ্জাবী সিনেমা লাছি -তে অভিনয় করেন। ১৯৭৮ সালের জনপ্রিয় হিন্দী সিনেমা নয়া দৌড় -এ তিনি মুখ্য চরিত্রে অভিনয় করেছিলেন। ১৯৭৯ সালে তিনি জাট পাঞ্জাবী নামক পাঞ্জাবী চলচিত্রে অভিনয় করেছিলেন।
আশির দশকেও তিনি অনেক হিন্দী ও পাঞ্জাবী ছবিতে অভিনয় করেছিলেন। আশির দশকের প্রথমদিকে তার অভিনীত দুটি গুরুত্বপুর্ন সিনেমা হল পতিতা এবং রাণো। এদের মধ্যে রাণো হল একটি পাঞ্জাবী ছবি। এই সিনেমাদুটি যথাক্রমে ১৯৮০ এবং ১৯৮১ সালে মুক্তি পায়। তার অভিনীত অন্যান্য উল্লেখনীয় সিনেমা হল, নেক পারভীন (১৯৮২), ছাম্মাক ছাল্লো (১৯৮২), বগ্গা ডাকু (১৯৮৩), মৌজান দুবাই দিয়ান (১৯৮৫), জিজা সালি (১৯৮৫) এবং জয় মা করওয়া চৌথ (১৯৯৪)।
সাফারি পার্ক
thumb|250px|right|[[ওয়েস্ট মিডল্যান্ড সাফারি পার্ক-এ জিরাফকে পর্যটকরা খাওয়াচ্ছেন]] সাফারি পার্ক হলো বন্য প্রাণীর জন্য এমন একটি উন্মুক্ত ক্ষেত্র, যেখানে প্রাণীরা খোলামেলাভাবে বিচরণ করতে পারে।
বৈশিষ্ট্য
সাফারি পার্ক একপ্রকারের অভয়ারণ্য। তবে অভয়ারণ্য, প্রাকৃতিকভাবে গড়ে ওঠা জঙ্গলকে কেন্দ্র করে গড়ে তোলা হয়। অপরদিকে সাফারি পার্ক মানুষ কৃত্রিমভাবে তৈরি করে নেয়। এখানে পশু ব্যবস্থাপনা প্রাকৃতিক পরিবেশে হবে, তবে মানুষের মাধ্যমে হবে। 'সাফারি' কথাটার অর্থই হলো 'কোনো দৃশ্যমান বেড়া নয়', অর্থাৎ সাফারি পার্কে এমনভাবে প্রাকৃতিকভাবে বেড়া তৈরি করা হয়, যা দেখলে বোঝাই যাবে না যে বেড়া রয়েছে। এরকম বেড়া খুব সাধারণ উপাদানেই তৈরি করা হয় এবং তৈরির পর তা গাছপালা, লতাপাতা দিয়ে ঢেকে দেয়া হয়।
সাফারি পার্কে বন্যপ্রাণী থাকবে মুক্ত, দর্শনার্থী থাকবেন সুরক্ষিত। দর্শনার্থীরা প্রাণী দেখতে যাবেন সুরক্ষিত গাড়িতে চড়ে, প্রাকৃতিক রাস্তা দিয়েই। এমনকি বন্যপ্রাণীদের খাবারও দেয়া হবে সুরক্ষিত গাড়িতে করে। thumb|right|200px|সাফারি পার্কে [[জিরাফ]]
নিয়মাবলী
সাফারি পার্কে দর্শনার্থীরা, প্রাণীদের খাবার দিতে পারবেন না। তবে অনেক সাফারি পার্কে প্রাণীদের খাবার দেবার ব্যবস্থা করে দেয় কর্তৃপক্ষ, তবে সেক্ষেত্রে খাবার কিনেও নিতে হবে পার্ক কর্তৃপক্ষের থেকে। কর্তৃপক্ষ হিসেব রাখবেন কোন প্রাণীকে দর্শনার্থীরা কতটুকু খাবার সরবরাহ করলেন, সেই অনুপাতে তার দৈনিক খাবার তালিকার প্রয়োজনীয় অবশিষ্টটুকু কর্তৃপক্ষ সরবরাহ করেন।
মহিলা ক্রিকেট বিশ্বকাপ
আইসিসি মহিলা ক্রিকেট বিশ্বকাপ (ICC Women's Cricket World Cup) আন্তর্জাতিক ক্রিকেট চ্যাম্পিয়নশীপে মহিলাদের প্রাচীনতম ও প্রধান একদিনের আন্তর্জাতিক ক্রিকেট (ডব্লিউওডিআই) প্রতিযোগিতাবিশেষ। এ ক্রীড়া প্রতিযোগিতাটি ক্রিকেট পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয়। প্রকৃতপক্ষে ১৯৫৮ সালে মহিলাদের ক্রিকেট সংস্থারূপে গঠিত আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক মহিলা বিশ্বকাপ ক্রিকেট পরিচালিত হতো। পরবর্তীতে ২০০৫ সালে আন্তর্জাতিক মহিলা ক্রিকেট কাউন্সিল একীভূত হওয়ায় আইসিসি’র উপর এ প্রতিযোগিতা পরিচালনার দায়িত্বভার হস্তান্তরিত হয়। পুরুষদের বিশ্বকাপ ক্রিকেটের দুই বছর পূর্ব থেকে ১৯৭৩ সালে ইংল্যান্ডে প্রথমবারের মতো মহিলা ক্রিকেট বিশ্বকাপ প্রতিযোগিতার প্রচলন শুরু হয়। শুরুর দিকে গভীর আর্থিক সঙ্কটের মুখে পড়তে হয়েছিল। এরফলে বেশকিছু দেশ প্রতিযোগিতায় অংশ নিতে অস্বীকার করে ও সর্বোচ্চ ছয় বছরের ব্যবধানে পরবর্তী প্রতিযোগিতা অনুষ্ঠিত হবারও নজির রয়েছে। তবে, ২০০৫ সালের বিশ্বকাপ থেকে নিয়মিতভাবে প্রতি চার বছর অন্তর অনুষ্ঠিত হচ্ছে।
এ পর্যন্ত অনুষ্ঠিত দশটি বিশ্বকাপ প্রতিযোগিতা পাঁচটি ভিন্ন দেশে আয়োজন করা হয়। তন্মধ্যে ভারতে সর্বাধিক তিনবার অনুষ্ঠিত হয়েছে। ২০০০ সালের আসর থেকে আটটি দলকে রাখা হয়েছে। পূর্ববর্তী ১৯৯৭ সালের আসরে রেকর্ডসংখ্যক এগারো দল অংশ নেয়। অস্ট্রেলিয়া সর্বাধিক সফলতম দলের মর্যাদা পায়। তারা ছয়বার শিরোপা জয় করে। কেবলমাত্র তিনবার তারা প্রতিযোগিতার চূড়ান্ত খেলায় অংশ নিতে ব্যর্থ হয়েছে। এরপরেই রয়েছে ইংল্যান্ড দল। তারা চারবার ও নিউজিল্যান্ড একবার শিরোপা লাভ করে। অন্যদিকে ভারত ও ওয়েস্ট ইন্ডিজ একবার চূড়ান্ত খেলায় অবতীর্ণ হলেও অদ্যাবধি শিরোপা জয় করতে পারেনি।
ইতিহাস
১৯৩৪ সালে ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফরের মাধ্যমে প্রথমবারের মতো মহিলাদের আন্তর্জাতিক ক্রিকেট খেলা শুরু হয়। ২৮-৩১ ডিসেম্বর, ১৯৩৪ তারিখে অনুষ্ঠিত প্রথম টেস্ট খেলায় ইংল্যান্ড দল জয় তুলে নেয়। পরের বছর নিউজিল্যান্ড প্রথম টেস্ট খেলে। ১৯৬০ সালে পর্যন্ত কেবলমাত্র ঐ তিন দেশই মহিলাদের ক্রিকেটে একমাত্র টেস্টভূক্ত দল ছিল। এরপর দক্ষিণ আফ্রিকা ইংল্যান্ডের বিপক্ষে বেশ কয়েকটি খেলায় অংশ নেয়।
১৯৬২ সালে ইংল্যান্ডের প্রথম-শ্রেণীর দলগুলো সীমিত ওভারের খেলায় প্রথমবারের মতো অংশ নেয়। এর নয় বছর পর পুরুষদের ক্রিকেটে মেলবোর্ন ক্রিকেট গ্রাউন্ডে অস্ট্রেলিয়া ও ইংল্যান্ডের মধ্যে প্রথমবারের মতো একদিনের আন্তর্জাতিক খেলায় প্রতিদ্বন্দ্বিতা করে।
১৯৭১ সালে বিশিষ্ট ব্যবসায়ী স্যার জ্যাক হেওয়ার্ডের উদ্যোগে মহিলাদের বিশ্বকাপ প্রতিযোগিতা আয়োজনের ব্যাপারে আলাপ-আলোচনা শুরু হয়। বৈশ্বিক পরিমণ্ডলে বর্ণবৈষম্যবাদের জন্যে দক্ষিণ আফ্রিকা মহিলা দলকে প্রতিযোগিতায় অংশগ্রহণের জন্যে আমন্ত্রণ জানানো হয় নাই। অস্ট্রেলিয়া এবং নিউজিল্যান্ড - উভয়েই টেস্টখেলুড়ে দেশ হিসেবে প্রতিযোগিতায় অংশগ্রহণের জন্যে আমন্ত্রিত হয়। হেওয়ার্ড ইংল্যান্ডের নারীদের নিয়ে পূর্বে ওয়েস্ট ইন্ডিজ সফরের জন্যে পরিচালনাকারীর দায়িত্ব পান। এ অঞ্চল থেকে জ্যামাইকা এবং ত্রিনিদাদ ও টোবাগোকে আমন্ত্রণ জানানো হয়। সংখ্যা ঠিক রাখতে ইয়ং ইংল্যান্ড ও বিশ্ব একাদশ গঠন করা হয়। বিশ্ব একাদশে অন্তর্ভুক্তির জন্য পাঁচ দক্ষিণ আফ্রিকান নারী ক্রীড়াবিদকে অংশগ্রহণের জন্যে আমন্ত্রণ জানানো হলেও পরবর্তীকালে তা প্রত্যাহার করে নেয়া হয়।
৯ম মহিলা বিশ্বকাপ ক্রিকেট, ২০০৯
বিশ্বকাপের এ প্রতিযোগিতাটি মার্চ, ২০০৯ সালে অস্ট্রেলিয়ায় অনুষ্ঠিত হয়। এতে আটটি দেশের মহিলা জাতীয় ক্রিকেট দল অংশ নিয়েছিল। নর্থ সিডনি ওভালে অনুষ্ঠিত চূড়ান্ত খেলায় ইংল্যান্ড চার উইকেটের ব্যবধানে নিউজিল্যান্ড মহিলা দলকে পরাভূত করে শিরোপা জয় করে।
১০ম মহিলা বিশ্বকাপ ক্রিকেট, ২০১৩
সাম্প্রতিককালের বিশ্বকাপ প্রতিযোগিতাটি জানুয়ারি-ফেব্রুয়ারি, ২০১৩ সালে ভারতে অনুষ্ঠিত হয়। এতে আটটি দেশের মহিলা জাতীয় ক্রিকেট দল অংশ নিয়েছিল। বোম্বেতে অনুষ্ঠিত চূড়ান্ত খেলায় অস্ট্রেলিয়া ১১৪ রানের বিশাল ব্যবধানে ওয়েস্ট ইন্ডিজ মহিলা দলকে পরাভূত করে ৬ষ্ঠ বারের মতো শিরোপা জয় করে।
প্রতিযোগিতার ধরন
মহিলা বিশ্বকাপ প্রতিযোগিতার মূল পর্বে আটটি দল অংশ নেয়। মূল পর্বে খেলার জন্য বিশ্বের ১৫টি বিভিন্ন দল খেলেছে। কেবলমাত্র অস্ট্রেলিয়া, ইংল্যান্ড এবং নিউজিল্যান্ডের মহিলা দল প্রত্যেকটি প্রতিযোগিতায় অংশ নিয়েছে। ভারতের মহিলা দলটি দু’টি বিশ্বকাপ বাদে সবগুলোতে খেলেছে। এ চারটি দলই কেবল মহিলা বিশ্বকাপের চূড়ান্ত খেলায় অংশগ্রহণ করতে পেরেছে। ১৯৭৩ সালের বিশ্বকাপে জ্যামাইকা, ত্রিনিদাদ ও টোবাগো এবং ইয়ং ইংল্যান্ড দল একবারের জন্যে প্রতিযোগিতায় অংশগ্রহণ করেছে।
হারারগঞ্জী অ্যালোকেশী
হারারগঞ্জী অ্যালোকেশী বা Alocasia hararganjensis হল আরাসি (Araceae) পরিবারের একটি সপুষ্পক উদ্ভিদ প্রজাতি।   এটি Alocasia fallax এর সাথে ঘনিষ্ঠভাবে সম্পর্কযুক্ত কিন্তু পাতার আকৃতির দ্বারা সহজেই  আলাদা করা যায়।
নামকরণ ও শ্রেণিবিন্যাস
বাংলাদেশী উদ্ভিদবিদ হোসনে আরা ও মুহাম্মদ আবুল হাসান বাংলাদেশের মৌলভীবাজার জেলার গাজীপুর বিটের হারারগঞ্জ সংরক্ষিত বন থেকে এটি আবিষ্কার করেন এবং হারারগঞ্জের নাম অনুসারে এটিকে Alocasia hararganjensis নামকরণ করেন।
রক্ত
রক্ত (blood) হলো মানুষ ও অন্যান্য মেরুদণ্ডী প্রাণীর সংবহন তন্ত্রের একটি দৈহিক তরল যা কোষে প্রয়োজনীয় পদার্থসমূহ যেমন পুষ্টিদায়ক পদার্থ ও অক্সিজেন সরবরাহ করে এবং কোষ থেকে বিপাকীয় বর্জ্য পদার্থসমূহ একই কোষসমূহ থেকে দূরে বহন করে নিয়ে যায়। সংবহন তন্ত্রের রক্ত প্রান্তীয় রক্ত নামেও পরিচিত, এবং এটি যে রক্তকণিকাসমূহ বহন করে তা প্রান্তীয় রক্ত কণিকা নামে পরিচিত।
রক্ত রক্তকণিকা দিয়ে গঠিত যেগুলো রক্তরস বা প্লাজমাতে ভাসমান অবস্থায় থাকে। রক্তের ৫৫% হলো রক্তরস যার অধিকাংশই পানি (আয়তনে প্রায় ৯২%), এছাড়াও রক্তরসে প্রোটিন, গ্লুকোজ, খনিজ আয়ন, হরমোন, কার্বন ডাই অক্সাইড (রক্তরস বর্জ্য পদার্থ পরিবহণের প্রধান মাধ্যম হওয়ায়), ও রক্তকণিকা বিদ্যমান। রক্তরসের প্রধান প্রোটিন হলো অ্যালবিউমিন, যা রক্তের কলোয়ডাল অভিস্রবণিক চাপ নিয়ন্ত্রণে কাজ করে। রক্তকণিকাগুলো লোহিত রক্তকণিকা (RBC বা ইরিথ্রোসাইট নামেও পরিচিত), শ্বেত রক্তকণিকা, (WBC বা লিউকোসাইট নামেও পরিচিত) ও অণুচক্রিকা (প্লেটলেট বা থ্রম্বোসাইট নামেও পরিচিত)। মেরুদণ্ডী প্রাণীদের সবচেয়ে বেশি থাকে লোহিত রক্তকণিকা, এর মধ্যে থাকে হিমোগ্লোবিন নামক লৌহসমৃদ্ধ প্রোটিন যা রক্তে অক্সিজেন পরিবহণের কাজ করে। অপরদিকে, কার্বন ডাই-অক্সাইড প্রধানত বহিঃকোষীয়ভাবে পরিবাহিত হয় কারণ বাইকার্বনেট আয়ন রক্তরসে পরিবাহিত হয়। মেরুদণ্ডী প্রাণীদের রক্তের হিমোগ্লোবিন অক্সিজেনের সাথে যুক্ত হলে রং উজ্জ্বল লাল বর্ণের হয় এবং অক্সিজেন মুক্ত হলে গাঢ় লাল বর্ণের হয়। কিছু প্রাণী, যেমন ক্রাস্টেশান বা কবচী ও কম্বোজ প্রাণী অক্সিজেন পরিবহণের জন্য হিমোগ্লোবিনের পরিবর্তে হিমোসায়ানিন ব্যবহার করে। কীটপতঙ্গ ও কিছু মলাস্ক বা কম্বোজ প্রাণী রক্তের পরিবর্তে হিমোলিম্ফ নামক তরল ব্যবহার করে। হিমোলিম্ফ বদ্ধ সংবহনতন্ত্রের মধ্যে থাকে না।
রক্ত হৃদ্‌যন্ত্রের পাম্প বা সঞ্চালন ক্রিয়ার ফলে রক্তনালির মধ্য দিয়ে সারা দেহে পরিবাহিত হয়। ফুসফুসবিশিষ্ট প্রাণীদের ক্ষেত্রে, ধামনিক রক্ত প্রশ্বাসের মাধ্যমে টেনে নেওয়া বায়ু থেকে অক্সিজেন দেহের, টিসুতে বহন করে এবং শিরাস্থ রক্ত কোষে উৎপন্ন কার্বন ডাই-অক্সাইড টিসু থেকে ফুসফুসে  বহন করে নিয়ে যায়।
রক্ত সম্পর্কিত চিকিৎসা পরিভাষা প্রায়শই hemo- (হিমো-) অথবা hemato- (হিমাটো-) দিয়ে শুরু হয় (এগুলোর ব্রিটিশ বানান যথাক্রমে haemo- ও haemato-), এটি এসেছে গ্রিক শব্দ αἷμα (হাইমা) থেকে যার অর্থ  "রক্ত"। শারীরস্থান ও কলাস্থানবিদ্যার পরিভাষায় রক্ত হলো একটি বিশেষ ধরনের তরল যোজক কলা
কাজ
রক্ত দেহের অভ্যন্তরে অনেক গুরুত্বপূর্ণ কাজ করে, যেমন: